Колєсо

**Колєсо** то компактне механїчне пошоренє, форми диска, блїзке кругу. Зоз своїм ротацийним рушаньом зменшує тренє алє и окончує трансмисию ротацийних рушаньох.  З комбинациями системох окреме повязаних колєсох различних и истих пречнїкох можу ше продуковац векши виходни ротацийни швидкосци як и векши виходни сили. Колєса направени з розличних файтох материялу. Можу буц поярчковани, прекрити з ґуму, зубкасти, зависно од наменки и у складу з хаснованьом маю и различни назви. 

У латинским язику ше хаснує слово rota, зоз хторого виведзени слова ротор, ротация и ротированє.

Колєсо то еволуовани округли камень, унапредзене одрубане округле древо. Преношенє камених вецейтонских блокох окончовало ше з вименковим подкладаньом ролькастих древох под блоки, по хторих ше вони котуляли. Пренаходок колєса ше трима як єдно од важнєйших досцигнуцох у развою людскей цивилизациї. Велї виглєдоваче твердза же ше зявело у 5. милениюме п. н. е. и же є вязане за одкрице гарчкарского колєса односно гарчкарского кола. Перша практична промоция колєса то вшелїяк гарчкарске коло и колєса зоз хторима ше премесцаю и преноша терха и людзе. З часом применка колєсох постава вельонаменска.  

Єдно з найстарших колєсох на швеце, старе прейґ пейц тисячи роки, пренайдзене 19 km од Любляни  2002. року.  

  

## История колєса и осовини
4500–3300 п. н. е. (бакарни час): пренаходок гарчкарского колєса; найвчаснєйши колєса зоз цалого древа (диски з дзиру за осовину); найвчаснєйши превозки на колєсох; Припитомованє коньох

3300–2200 п. н. е. (вчасни бакарни час)

2200–1550  п. н. е. (штреднї бакарни час): пренаходок колєса з краками и коча

Халаф култури 6500–5100  п. н. е. ше дакеди приписує найвчаснєйши приказ превозкох на колєсох, алє то подозриве бо нєт докази же Халафи хасновали превозки на колєсох або аж и гарчкарски колєса.  Дума ше же гарчкарски колєса хасновани у 4. милениюме пред нову еру на Блїзким востоку.  Найстарши зачувани по тераз пренайдзени прикладнїк гарчкарского колєса пренайдзени у Уру (нєшкайши Ирак) и датирує дас зоз 3100. п. н. е. Медзитим, гарчкарске коло у заходней України, култура Cucuteni-Trypillia, датирує зоз штредку 5. милениюму п. н. е., и найстарше є цо вообще дакеди пренайдзене, а хторе предходзи найвчаснєйшому хаснованю гарчкарского колєса у Месопотамиї. Колєса нєпознатих датумох тиж пренайдзени у цивилизациї долїни Инду, цивилизациї позного 4. милениюму пред нову еру хтора покрива подруче нєшкайшей Индиї и Пакистану. 

## Референци


## Вонкашнї вязи

*   Wheels  На сайту   Curlie (язик: анґлийски)

## Литература

* Hall, Adelaide S. (2005).   ''A Glossary of Important Symbols in Their Hebrew: Pagan and Christian Forms'' 

* Jewel, Elizabeth (2006). [''The Pocket Oxford Dictionary and Thesaurus''](https://books.google.rs/books?id=fUE0bazkcxAC&pg=PA722&redir_esc=y#v=onepage&q&f=false )  Oxford University Press. б. 722.

* *Potts, D. T. (2012). A Companion to the Archaeology of the Ancient Near East. б. 285.*

* V. Gordon Childe (1928).   ''New Light on the Most Ancient East''  б.   110

* Nuernbergk, D.M (2007). *Wasserräder mit Freihang: Entwurfs- und Berechnungsgrundlagen*. Detmold: Schäfer.

* [Колесо ](https://www.krugosvet.ru/enc/tehnologiya-i-promyshlennost/koleso ). [Энциклопедия Кругосвет](https://ru.wikipedia.org/wiki/%D0%9A%D1%80%D1%83%D0%B3%D0%BE%D1%81%D0%B2%D0%B5%D1%82 )
Катеґория:Машинство
Катеґория:Колєса